text: RGT Cycling sum talgildur pallur
text: #000000
text: Norðurlendsku londini royna RGT Cycling sum talgildan pall til innisúkkling. Tað er ein pallur, ið loyvir fyriskiparum stórt frælsi í, hvussu felagstúrar og kappingar verða skipaðar. Eisini er pallurin ein av nýggjastu tøknuligu frambrotunum í innisúkkling og kenslan er ógviliga veruleikanær. Ymiskir møguleikar eru fyri at minka um munin millum súkklarar, sum er frálíkt til felagstúrar, meðan tað til kappingar er uttan spælkensluna, sum kenst frá nøkrum øðrum pallum. Tú fært ikki hjálpitól og heldur ikki bonus við at at hava skjótari súkklu, hjálm ella annað. Tú kanst siga, at hesin pallurin í størri mun letur munin verða millum tað, ið súkklararni íta og hvussu væl teir duga at nýta styrkir sínar taktiskt og verja veikleikar sínar.
text: #000001
text: Fyri at luttaka á talgilda pallinum krevist sjálvandi at tú hevur eina súkklu og ein innivenjara, og annars bara at tú gert tær ein vanga. Møguleiki er at gjalda fyri ein vanga, soleiðis at tú fært víðkað rættindi at nýta pallin, men tað er nokk av hava ókeypis vanga, fyri at luttaka í tiltøkum, ið onnur skipa. Enn ein orsøk til at vit nýta hendan pallin.
text: #000003
text: Tú vitjar heimasíðuna og velir “Sign Up”. Tað er óføra lætt og tú letur navn títt, teldupost og eina kotu.
text: #000004
text: Komin inn á síðuna við nýggja brúkara tínum, skal tú fara undir setting og velja personal details. Har velur tú Føroyar sum land og leggur serligan dent á at tøppa rætta vekt. Tað er avgerandi fyri hvussu kappingin fer fram, at vektin er røtt. Annars kann tað geva ójavna millum tað tú ítir og hvussu skjótt tú súkklar. Tú eigur sjálvandi at tøppa hitt rætt eisini, men tað ávirkar ikki á sama hátt súkklingina.
text: #000005
text: Soleiðis luttekur tú í tiltøkum skipaði av SST
text: #000006
text: Tá ið tiltøk verða lýst, verða tey lýst við einari kotu. Fert tú á vanga tínum undir Events og nýtir leitifunkuna, kanst tú tøppa kotuna og leita. Tá kemur tiltakið upp, og tú kanst melda teg til tað. Hetta kanst tú gera bæði á app og á internet browsara. Niðanfyri er tað víst í appini.
text: #000007
text: Tá ið tú síðani ynskir at luttaka í tiltakinum, skalt tú nýta appina. Har kanst tú undir Events í rullufunkuni velja Registered Events, og tiltakið kemur fram aftur. Tá tú hevur sett útgerðina rætt til og hevur kalibrera innivenjara velur tú Join Now og ert til reiðar.
text: #000008